De nederlandske Antiller.
 Artikel 7
 Denne protokol skal ratificeres af signatarstaterne. Ratifikationsdokumenterne skal deponeres hos generalsekretæren for Rådet for De europæiske Fællesskaber.
 Artikel 8
 Denne protokol træder i kraft den første dag i den tredje måned, der følger efter deponeringen af det sidste ratifikationsdokument. Den træder dog tidligst i kraft samtidig med konventionen af 27. september 1968 om retternes kompetence og om fuldbyrdelse af retsafgørelser i borgerlige sager, herunder handelssager.
 Artikel 9
 De kontraherende stater anerkender, at enhver stat, som bliver medlem af Det europæiske økonomiske Fællesskab, og på hvilken artikel 63 i konventionen om retternes kompetence og om fuldbyrdelsen af retsafgørelser i borgerlige sager, herunder handelssager, finder anvendelse, skal godkende bestemmelserne i denne protokol, med forbehold af de nødvendige tilpasninger.
 Artikel 10
 Generalsekretæren for Rådet for De europæiske Fællesskaber giver signatarstaterne meddelelse om:
 a)
 deponeringen af ethvert ratifikationsdokument;
 b)
 datoen for denne protokols ikrafttræden;
 c)
 erklæringer modtaget i henhold til artikel 4, stk. 3;
 d)
 erklæringer modtaget i henhold til artikel 6, stk. 2.
 Artikel 11
 De kontraherende stater skal meddele generalsekretæren for Rådet for De europæiske Fællesskaber teksterne til lovbestemmelser, som medfører en ændring i listen over de i artikel 2, nr. 1, nævnte retter.
 Artikel 12
 Denne protokol er indgået for ubegrænset tid.
 Artikel 13
 Enhver kontraherende stat kan fremsætte anmodning om ændring af denne protokol. I så fald indkalder formanden for Rådet for De europæiske Fællesskaber til en konference med henblik på ændring af protokollen.
 Artikel 14
 Denne protokol, udfærdiget i ét eksemplar på fransk, italiensk, nederlandsk og tysk, hvilke fire tekster har samme gyldighed, deponeres i arkiverne i sekretariatet for Rådet for De europæiske Fællesskaber. Generalsekretæren fremsender en bekræftet genpart til hver af signatarstaternes regeringer.
 Til bekræftelse heraf har undertegnede befuldmægtigede underskrevet denne protokol.
 Udfærdiget i Luxembourg, den tredje juni nitten hundrede og enoghalvfjerds.
 For Hans Majestæt belgiernes konge,
 Alfons VRANCKX
 For præsidenten for Forbundsrepublikken Tyskland,
 Gerhard JAHN
 For præsidenten for Den franske Republik,
 René PLEVEN
 For præsidenten for Den italienske Republik,
 Erminio PENNACCHINI
 For Hans kongelige Højhed storhertugen af Luxembourg,
 Eugène SCHAUS
 For Hendes Majestæt dronningen af Nederlandene,
 C.H.F. POLAK
 FÆLLESERKLÆRING
 Regeringerne for kongeriget Belgien, Forbundsrepublikken Tyskland, Den franske Republik, Den italienske Republik, storhertugdømmet Luxembourg og kongeriget Nederlandene —
 som på tidspunktet for undertegnelsen af protokollen vedrørende Domstolens fortolkning af konventionen af 27. september 1968 om retternes kompetence og om fuldbyrdelse af retsafgørelser i borgerlige sager, herunder handelssager,
 ønsker at sikre en så effektiv og ensartet gennemførelse som muligt af protokollens bestemmelser —
 erklærer sig rede til i samarbejde med Domstolen at foranstalte en udveksling af oplysninger vedrørende de afgørelser, der af de retter, som er anført i artikel 2, nr. 1, i nævnte protokol, træffes ved anvendelse af konventionen og protokollen af 27. september 1968.
 Til bekræftelse heraf har undertegnede befuldmægtigede underskrevet denne fælleserklæring.
 Udfærdiget i Luxembourg, den tredje juni nitten hundrede og enoghalvfjerds.
 For Hans Majestæt belgiernes konge,
 Alfons VRANCKX
 For præsidenten for Forbundsrepublikken Tyskland,
 Gerhard JAHN
 For præsidenten for Den franske Republik,
 René PLEVEN
 For præsidenten for Den italienske Republik,
 Erminio